{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Programa potpore za sufinanciranja rada uzgojnih udruženja u području stočarstva za razdoblje 2021. - 2023. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Središnji savez udruga uzgajivača hrvatskog hladnokrvnjaka","2.PROGRAM POTPORE ZA SUFINANCIRANJE RADA UZGOJNIH UDRUŽENJA U PODRUČJU STOČARSTVA ZA RAZDOBLJE 2021. – 2023. GODINE,\n 2.3.CILJ I MJEREPROGRAMA","U programu pod 2.3. CILJ I MJERE PRGRAMA predlažemo da:\nU Ciljeve koji će se ostvariti sufinanciranjem mjera dodaje točka e) koja glasi:\ne) osamostaljenje uzgojnih organizacija","Nije prihvaćen","U samom uvodu Nacrta prijedloga Programa potpore za sufinanciranje rada uzgojnih udruženja u području stočarstva za razdoblje 2021. – 2023. godine navedeno je da Program ima za cilj pomoći uzgojnim udruženjima u učinkovitijem ostvarivanju uzgojnih ciljeva definiranih u uzgojnim programima kao i podizanje samostalnosti i neovisnosti uzgojnih udruženja."]
[2,"Središnji savez udruga uzgajivača hrvatskog hladnokrvnjaka","2.PROGRAM POTPORE ZA SUFINANCIRANJE RADA UZGOJNIH UDRUŽENJA U PODRUČJU STOČARSTVA ZA RAZDOBLJE 2021. – 2023. GODINE,\n 2.6.OČEKIVANI REZULTAT","U programu pod 2.6 OČEKIVANI REZULTAT predlažemo da se tekst mijenja i glasi:\nOčekivani rezultat Programa je unaprjeđenje uzgojnih programa i učinkovitija provedba svih metoda i postupaka definiranih u uzgojnim programima u cilju genetskog unaprjeđenja populacija stoke za bitna proizvodna svojstva kao što su proizvodnja mesa, mlijeka, jaja, meda i drugih stočarskih proizvoda. S druge strane, sa stajališta izvornih i ugroženih pasmina domaćih životinja očekivani rezultat Programa je unaprjeđenje uzgojnih programa metodama koje osiguravaju učinkovitije očuvanje izvornih genotipova i genetske varijabilnosti u populacijama izvornih pasmina domaćih životinja. I na kraju, očekivani rezultat Programa je administrativno jačanje uzgojnih udruženja u provedbi uzgojnih programa koja u potpunosti samostalno provode isti.","Nije prihvaćen","Prijedlog se ne prihvaća jer diskriminira uzgojna udruženja koja imaju ugovor sa trećom stranom. Bitno je napomenuti da provedba uzgojnih programa prvenstveno u govedarstvu, ovčarstvu i kozarstvu uključuje i kontrolu proizvodnosti koja se između ostalog provodi i kontrolom mliječnosti te analizom prikupljenih uzoraka mlijeka u Središnjem laboratoriju za kontrolu mlijeka te nije za očekivati da će pojedino uzgojno udruženja razvijati mrežu kontrolora na terenu, sustav dopreme uzoraka te vlastiti laboratorija za kontrolu mlijeka. Korištenje usluga trećih strana u provedbi uzgojnog programa regulirano je Zakonom o uzgoju domaćih životinja (115/18, 52/21)."]
[3,"Središnji savez udruga uzgajivača hrvatskog hladnokrvnjaka","NACRT PRIJEDLOGA PROGRAMA POTPORE ZA SUFINANCIRANJE RADA UZGOJNIH UDRUŽENJA U PODRUČJU STOČARSTVA ZA RAZDOBLJE 2021. – 2023. GODINE,\n3.FINANCIJSKA SREDSTVA ZA PROVEDBU PROGRAMA","U programu pod 3. FINANCIJSKA SREDSTVA ZA PROVEDBU PROGRAMA je potrebno rebalansom Državnog proračuna povećati sredstva po godini provedbe programa. Iznos od 1.900.000,00 kn nije dovoljan s obzirom da samo naše uzgojno udruženje po kriterijima ostvaruje pravo na znatno veća sredstva od maksimalnog iznosa. (5 zaposlenih djelatnika, u potpunosti samostalno provođenje uzgojnog programa) Dolaskom provođenja novog ZPP-a te zbog covid krize potrebna su veća sredstva za provođenje uzgojnog programa.","Primljeno na znanje","Financijska sredstva namijenjena za sufinanciranja rada uzgojnih udruženja su 2019. godine povećana za gotovo tri puta sa 679.000,00 kn na 1.900.000,00 kuna što predstavlja maksimalne mogućnosti Državnog proračuna Republike Hrvatske na navedenu namjenu u ovom trenutku."]
[4,"Središnji savez udruga uzgajivača hrvatskog hladnokrvnjaka","3.FINANCIJSKA SREDSTVA ZA PROVEDBU PROGRAMA,\n 3.1.IZNOS SUFINANCIRANJA RADA UZGOJNIHUDRUŽENJA","S obzirom da pojedine udruge nisu uspjele proteklih godina opravdati dobivena sredstva te da za njih \"treća strana\" odrađuje najveći dio posla (vođenje matičnih knjiga) potrebno je smanjiti maksimalan iznos na 70.000,00 kn dok Savezima udruga je potrebno povećati maksimalan iznos na 350.000,00 kn. Naš Savez čini 11 Udruga sa područja čitave RH.\nAko se nakon zaprimanja svih pristiglih zahtjeva koji zadovoljavaju kriterije za sufinanciranje utvrdi da je ukupni iznos zahtjeva veći od iznosa osiguranog u Državnom proračunu za ovu namjenu, Ministarstvo će jedinstvenom Odlukom po prihvatljivim korisnicima, proporcionalno umanjiti iznose sredstava od ukupnog zbroja ostvarenih po kriterijima sufinanciranja iz ovog Programa ( ne od maksimalnog iznosa) . Obrazloženje: S obzirom da naše uzgojno udruženje ostvaruje najviše sredstava po kriteriju smatramo da bi upravo od tog iznosa proporcionlano trebalo umanjiti sredstva, a ne od maksimalnog iznosa. Po ovim kriterijima ispada da svi koji prelaze maksimalan iznos dobivaju isto bez obzira što se po kriterijima razlikujemo.","Nije prihvaćen","Raspodjela sredstava na udruge i saveze u iznosu navedenom u Programu predstavlja kompromis koji je postignut prilikom izrade Programa. Postoje uzgojna udruženja razine „udruga“ koja imaju zaposlenog djelatnika/e na poslovima provedbe uzgojnog programa te jedino te udruge mogu ostvariti maksimalan iznos sredstava sufinanciranja.\nProporcionalno umanjenje sredstava se ne može provoditi na navedeni način pošto Program definira maksimalni iznos po uzgojnom udruženju i nije moguće dodijeliti više sredstava uzgojnom udruženju od maksimalno propisanog iznosa. \nDodatni kriteriji služe da bi se uzgojna udruženja rangirala te da se napravi određena razlika u smislu poticanja samostalnosti i obujma posla, no maksimalan iznos je određen Programom te udruženje ne može ostvariti veći iznos sredstava."]
[5,"Hrvatska poljoprivredna komora","3.FINANCIJSKA SREDSTVA ZA PROVEDBU PROGRAMA,\n 3.1.IZNOS SUFINANCIRANJA RADA UZGOJNIHUDRUŽENJA","U tablici 1., potrebno je povećati iznos prihvatljivih sredstava za saveze udruga na 350.000, a za udruge smanjiti na 70.000.  Obrazloženje: Saveze čini skup udruga koje u pojedinačnom zbroju, višestruko prelaze iznos koji je naveden u tablici. Jedan od glavnih kriterija za dodjelu sredstava trebao bi biti i broj aktivnih udruga u okviru saveza. Također,   savezi pokrivaju cijeli teritorij RH.","Nije prihvaćen","Raspodjela sredstava na udruge i saveze u iznosu navedenom u Programu predstavlja kompromis koji je postignut prilikom izrade Programa. Bitno je napomenuti da postoje uzgojna udruženja razine udruga koja zapošljavaju djelatnika/e na poslovima provedbe uzgojnog programa te provode uzgojne programe na području čitavog teritorija Republike Hrvatske"]